Tietovarantojen avaamisen vaikutusten selvittäminen

Tietovarantojen avaamisesta odotetaan myönteisiä vaikutuksia monille yhteiskunnan osa-alueille, kuten kansantalouteen, uuteen liiketoimintaan ja sitä kautta työllistymiseen, demokratiaan, hallinnon tehostumiseen, oppimisen ja tutkimuksen edellytyksiin. Pääkysymyksenä on, millaisin edellytyksin ja toimenpitein voidaan tietovarantojen avaamisesta saada parhaat yhteiskunnalliset ja taloudelliset hyödyt

Vaikutusten seurantaa ja tutkimusta systemaattisesti kehittämällä halutaan saada näkymä siihen, mitä ilmiöitä tietovarantojen avaamiseen liittyy, mitä muutoksia tietoympäristön digitalisoituminen tuo toimintatapoihin ja yhteiskuntaan. Tarvitaan lisää ymmärrystä siitä, millaisia muutoksia ja vaikutusmekanismeja tietovarantojen avaamisesta ja hyödyntämisestä on seurannut ja voi seurata. Pyritään jäsentämään suoria ja epäsuoria, kapeasti kohdistuvia ja laaja-alaisia vaikutuksia. Tarvitaan nopeasti hyödynnettävää analyysia, mutta myös pitkän aikajänteen tarkastelua.

Ehdotus etenemisvaiheiksi:

1. **Esitutkimus**

Toteutetaan systemaattisen työn etenemiseksi pienimuotoinen esitutkimus/kirjallisuuskatsaus tietovarantojen avaamisen ja avoimen datan vaikutusten arviointimallin kehittämistä varten. Esitutkimuksessa kartoitetaan tähänastisen tutkimustiedon ja muun materiaalin perusteella, mitä on selvitetty ja mitä tiedetään seuraavista asioista:

1) Tietovarantojen avaaminen – nykytilanne Suomessa ja kansainvälinen vertailu

- Kuvaillaan lyhyesti keskeiset tähänastiset ja suunnitellut toimenpiteet sekä peruskäsitteistö.

2) Avoimen datan/avoimen tiedon vaikuttavuus

- Kuvaillaan, mitä taloudellisia (esim. kasvu, uudet työpaikat, dataperusteiset innovaatiot) ja muita yhteiskunnallisia vaikutuksia (esim.

julkishallinnon sisäinen tehokkuus, kansalaisten osallistuminen ja

demokratia) datan avaamisella ja avoimella tiedolla mahdollisesti on, sekä hyödyt että riskit huomioon ottaen.

3) Avoimen datan vaikuttavuuden tutkiminen: seuranta- ja arviointimallin kehittäminen

- Systemaattista tiedon keruuta varten kartoitetaan, mitä mittareita voidaan käyttää (tilastoaineistot & kvalitatiivinen data), minkälaista hyödynnettävissä olevaa aineistoa jo kerätään (esim. tilastollisilla kyselyillä) ja minkälaista lisäaineistoa tarvitaan.

Esiselvityksessä luodaan kehikkoa seurantamallille ja voidaan työstää alustavasti myös mittaamiskysymyksiä ja vaikuttavuusmittareita.

Vaikutusten systemaattista seurantaa varten laaditaan kysymyksiä, jotka pyritään saamaan mukaan aihepiiriin liittyviin lakisääteisiin ja muihin säännöllisesti toistuviin kyselyihin (esim. Tilastokeskus, Community of Information Survey, valtionhallinnon ja kuntien säännölliset kyselyt).

1. Työpaja

Järjestetään kaksi työpajaa, joissa tunnistetaan ja jäsennetään avoimen

vaikutusten ulottuvuuksia, mahdollisia muutoksia ja niiden edellytyksiä. Työpajassa haarukoidaan laajalti eri näkökulmista potentiaalisesti tärkeitä arviointimallin osa-alueita. Pääkysymyksiä ovat, mitä muutoksia avoin tieto voi tuottaa ja mitä odotettujen hyötyjen saavuttaminen edellyttää.

Asiantuntijoiden yhteistyönä kehitetään jatkokysymyksiä esitutkimuksen alustavan kehikon pohjalta.

1. Tutkimushankkeet

Esiselvityksen ja työpajojen pohjalta jäsennetään ja valitaan tutkimustarpeita ja – teemoja toteutettavaksi ja kanavoitaviksi julkisesti rahoitettaviin tutkimusohjelmiin, mm. osaksi valtioneuvoston tutkimussuunnitelmaa.

Päivitetty aikataulu 22.9.2014

|  |  |
| --- | --- |
| Esiselvitys | Loka-marraskuu |
| Ensimmäinen työpaja | 14.5.2014 Kide-päivä |
| Toinen työpaja | 1.10.2014, ohjausryhmä + valmistelu- ja koordinointiryhmä |
| Kysymysten tarjonta lakisääteisiin ja muihin säännöllisesti toistuviin kotimaisiin ja kansainvälisiin kyselyihin | Maalis-huhtikuu 2015 |
| Tutkimushankkeen/-hankkeiden valinta ja viestittäminen eri tutkimusohjelmiin | Huhti-toukokuu 2015 |
| Välituloksista tiedottaminen | Ohjelman loppuessa kesä 2015 |

Virittävää tausta-aineistoa:

* Ubaldi, B. (2013), “Open Government Data: Towards
* Empirical Analysis of Open Government Data Initiatives”,

*OECD Working Papers on Public Governance*, No. 22, OECD

Publishing. <http://dx.doi.org/10.1787/5k46bj4f03s7-en>

* Review of recent studies on PSI re-use and related market developments, G. Vickery, 2011. <http://www.umic.pt/images/stories/publicacoes6/psi_final_version_formatted-1.pdf>
* Koski Heli: Does Marginal Cost Pricing of Public Sector In-formation Spur Firm Growth. Keskusteluaiheita No 1260. ETLA; Pricing of Public Sector Information Study, EU:n komissio, lokakuu 2011, <http://www.etla.fi/julkaisut/dp1260-fi/>
* [*Koski, Heli*](http://www.etla.fi/henkilosto/koski-heli/) *- Kiuru, Pertti - Mäkelä, Jaana - Salokannel, Marjut:* [Julkinen tieto käyttöön](http://www.etla.fi/julkaisut/dp1276-fi/) *2012, Keskusteluaiheita nro 1276,* <http://www.etla.fi/julkaisut/dp1276-fi/>
* Measuring Facebook´s economic impact in Europe
* <http://www.deloitte.com/assets/dcom-unitedkingdom/local%20assets/documents/industries/tmt/uk-tmt-media-facebook-europe-economic-impact.pdf>
* Value Based Prioritisation of Open Government Data Investments <http://www.scribd.com/doc/238741083/Value-Based-Prioritisation-of-Open-Government-Data-Investments>, julkaisija Europe´s One-Stop Shop on Public Sector Information (PSI) Re-use (ePSIplatform)
* Ilmatieteen laitoksen avoimen datan projekti <https://helda.helsinki.fi/handle/10138/42401>
* Menetelmä avoimen maastotiedon vaikuttavuuden arvioimiseksi, Maanmittauslaitos <http://www.maanmittauslaitos.fi/sites/default/files/aalto_maastotietojen_vaikuttavuus_tutkimus2014.pdf>
* Tampereen rantaväylän vaikuttavuusarvioinnin raportti

<http://www.tampere.fi/material/attachments/r/6IzFC9BX2/rantavaylankehityshankkeidenvaikutusanalyysi150813.pdf>